पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । डीयू ने सत्र 2013-14 दाखिला शेड्यूल जारी कर दिया है। इसके तहत रजिस्ट्रेशन पांच से 19 जून तक होंगे। ऑनलाइन दाखिला आवेदन चौबीस घंटे हो सकेगा जबकि ऑफ लाइन आवेदन फार्म कॉलेजों में सुबह 9 से दोपहर एक बजे तक मिलेंगे व जमा हो सकेंगे।
दाखिले के लिए पहली कट ऑफ सूची 27 जून को जारी की जाएगी। पांच कट ऑफ सूची जारी की जाएगी। सूची जारी होने पर दाखिला फीस जमा कराने के लिए तीन दिन का समय दिया जाएगा।
अधिक जानकारी के लिए करें कॉल या फिर इंटरनेट सर्च
छात्रों को सलाह है कि वह जानकारी के लिए डीयू की वेबसाइट पर सर्च करें या फिर हेल्पलाइन नंबर 155215 या 011-27006900 पर कॉल करें। प्रत्येक नंबर के साथ दस लाइनें अटैच हैं जिससे एक साथ 20 छात्रों से बात की जा सकती है। इसके अलावा छात्र अपने प्रश्न को भी ईमेल कर सकते हैं।
कट ऑफ जारी होने से फीस जमा कराने का शेड्यूल
1. पहली कट ऑफ जारी होगी-27 जून
(दाखिला फीस जमा होगी 27 से 29 जून तक)
2. दूसरी कट ऑफ जारी होगी-एक जुलाई
(दाखिला फीस जमा होगी एक से तीन जुलाई तक)
3. तीसरी कट ऑफ जारी होगी-4 जुलाई
(दाखिला फीस जमा होगी 4 से 6 जुलाई तक)
4. चौथी कट ऑफ जारी होगी-8 जुलाई
(दाखिला फीस जमा होगी 8 से 10 जुलाई तक)
3. पांचवीं कट ऑफ जारी होगी-11 जुलाई
(दाखिला फीस जमा होगी 11 से 13 जुलाई तक)
ब्रोशर्स में आधी अधूरी जानकारी
नई दिल्ली । डीयू ने सोमवार को दाखिला ब्रोशर्स में शेड्यूल तो जारी कर दिया। इस ब्रोशर्स में यह जानकारी ही नहीं है कि किस कॉलेज में कौन सा कोर्स पढ़ाया जाएगा और उसमें दाखिला के लिए एलिजिबिलिटी क्राइटेरिया क्या हैं। गत वर्ष की दाखिला कट ऑफ भी नहीं जारी किया गया। इन तमाम सवालों पर डीयू के डीन स्टूडेंट वेलफेयर प्रो. जेएम खुराना असहाय नजर आए।
दरअसल डीयू कॉलेजों के विभिन्न कोर्सेज में दाखिले के लिए तय किए गए एलिजिबिलिटी क्राइटेरिया को इन्फॉर्मेशन बुलेटिन में प्रकाशित करता था। इस बार इस बुलेटिन का नाम बदलकर ब्रोशर्स कर दिया गया है। जिसमें यह जानकारी नहीं है। इस सवाल के जवाब में प्रो. खुराना यही बता सके कि जितनी जानकारी कम समय में जुटाई जा सकी उसे हमने इसमें जारी कर दिया है। कॉलेजों सेएलिजिबिलिटी क्राइटेरिया की जानकारी आने के बाद उसे ऑनलाइन कर दिया जाएगा।
फॉर्म न छपने से रुकी पत्रकारिता विभाग में प्रवेश प्रक्रिया : हिंदी विभाग के चार वर्षीय पत्रकारिता ऑनर्स कोर्स में सोमवार से दाखिले के लिए रजिस्ट्रेशन प्रक्रिया शुरू होनी थी। लेकिन फार्म नहीं छपने के चलते शुरू नहीं हो सकी।
इस बारे में विभागाध्यक्ष प्रो. गोपेश्वर सिंह ने बताया कि यूनिवर्सिटी प्रेस की ओर से दाखिला फार्म छापने में विलंब हुआ है। ऑनलाइन दाखिला रजिस्ट्रेशन की प्रक्रिया नहीं है। इसलिए अब मंगलवार से दाखिला रजिस्ट्रेशन शुरू हो सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn